På trods af ønsket om at fremrykke et stop for brugen af kul, så har Klima-, Energi- og Forsyningsministeriet nu meddelt Nordjyllandsværket, at regeringen ikke vil give statsstøtte på cirka 400 millioner kroner til en forceret fremrykning af et kulstop på Nordjyllandsværket. Lasse Olsen, rådmand, Miljø- og Energiforvaltningen, Aalborg Kommune undrer sig over beslutningen. - Vi er meget overraskede over, at man har brugt en årrække på omstillingen, og så går regeringen ud med sådan en besked samtid med, at der ikke er nogen plan for 2025-taktikken. Klimarådet har anbefalet regeringen at fremrykke en udfasning kul på Nordjyllandsværket, fordi det er en billig måde at sænke resultatet i det store billede , hvor der samtidig kan ses en mærkbar reduktion af CO2. - Det undrer mig, at regeringen ikke lytter til Klimarådet, når de selv har bedt dem om at rådgive. Jeg har svært ved at se, hvad regeringen vil gøre i stedet, siger Lasse Olsen. Klimaministeren, Dan Jøgensen, er lige nu til til klimakonferencen, COP26, i Glasgow. Her kunne han ifølge Lasse Olsen have slået ud med armene og sagt, "se her, i Danmark fyrer vi ikke med kul efter 2025". -  Men i stedet siger han indirekte, at I Danmark trækker vi brugen af kul så lang tid som muligt. Vi skal nok nå i mål på et tidpunkt, men jeg havde håbet, vi havde gjort det noget før, for klimakrisen skriger på handling, siger Lasse Olsen. Det er en løsning til 400 millioner, der skal til, hvis nedbringelsen af CO2 på Nordjyllandsværket skal lykkedes, og det er der en bestemt årsag til, at prisen når op på det betragtelige beløb i forbindelse med Nordjyllandsværket. - Det handler om, at vi har en restgæld. Vi har lagt budgetterne, efter at vi fyrer med kul til og med 2028, og den fortjeneste vi så ikke vil få efter 2025, det vil vi gerne kompenseres for, fordi vi ikke kommer til at tjene penge på elsalg, siger Lasse Olsen. Nordjyllandsværket er nøglen til en markant nedbringelse af CO2 Ifølge Lasse Olsen vil regeringen stort set være i mål med deres 2025-målsætning, hvis man udfaser kul på Nordjyllandsværket i 2025 i stedet for 2028. En målsætning som der ikke er fremlagt nogen forslag fra regeringen på, hvordan man vil nå i mål med. -  Jeg får lyst til at tage mig til hovedet, hvis jeg skal være helt ærlig, siger Lasse Olsen.

Referat:
Planen har indtil nu været at Nordjyllandsværket skal stoppe med at fyre med kul ved udgangen af 2028, men i november 2020 blev Aalborg Forsyning kontaktet af Klima-, Energi- og Forsyningsministeriet med henblik på en fremrykning af kulstoppet til 2025.